“บิ๊กตู่” รับทราบพบ “ทีมหมูป่าฯ” ปลอดภัย! สดุดี “ทีมซีล” เสียสละรุกช่วย 13 ชีวิต
"บิ๊กตู่" รับทราบพบ "ทีมหมูป่าฯ" ปลอดภัย! สดุดี "ทีมซีล" เสียสละรุกช่วย 13 ชีวิต
3 ก.ค. 2561

ผู้สื่อข่าวรายงาน สถานีวิทยุโทรทัศน์แห่งประเทศไทย ช่อง 11 รายงานว่า พลเอกประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) เปิดเผยว่า ตนได้รับทราบรายงานเบื้องต้นแล้ว กรณีพบตัวเด็ก สมาชิก “ทีมหมูป่าอคาเดมี่” ทั้ง 13 ราย เมื่อเวลา 21.40 น.
ทั้งนี้ นายกฯได้กล่าวแสดงความยินดีที่พบตัวเด็กๆทั้งหมด ซึ่งมีอาการปลอดภัย พร้อมขอขอบคุณทุกหน่วยงานที่ร่วมแรงร่วมใจในการปฏิบัติภารกิจครั้งนี้ จนสำเร็จลุล่วง
นอกจากนี้ พล.อ.ประยุทธ ได้กล่าวแสดงคำขอบคุณหน่วยทำลายใต้น้ำจู่โจม (ซีล) หรือ SEAL (Sea-Air-Land Special Force) เป็นพิเศษที่ได้เสียสละ และยอมแบกรับความเสี่ยงสูงสุดในภารกิจเข้าช่วย “ทีมหมูป่าอคาเดมี่” ครั้งนี้